b'\n_START_ARTICLE_\nVandregrasfly\n_START_SECTION_\nUtseende\n_START_PARAGRAPH_\nEt middelsstort (vingespenn 33 \xe2\x80\x93 44 mm), lyst gr\xc3\xa5gult (sandfarget) nattfly. Den skiller seg fra de fleste andre Mythimna-arter p\xc3\xa5 at forvingens \xc3\xa5rer ikke er merkbart lysere enn resten av vingen. Forvingen kan ha en r\xc3\xb8dlig lengdestripe i midten. Midt i vingen er det en ganske liten, hvit, mer eller mindre firkantet flekk. Utenfor denne g\xc3\xa5r det en bue av sm\xc3\xa5, gr\xc3\xa5 flekker. Larven er m\xc3\xb8rkt gr\xc3\xb8nnlig brun med lysere lengdestriper.\n_START_SECTION_\nLevevis\n_START_PARAGRAPH_\nDette er en vandrende art som ikke har faste bestander i Nord-Europa, men av og til bes\xc3\xb8ker dette omr\xc3\xa5det s\xc3\xb8rfra. Larvene lever p\xc3\xa5 ulike slags gras.\n_START_SECTION_\nUtbredelse\n_START_PARAGRAPH_\nI Norge er den funnet bare \xc3\xa9n gang, i Fjell p\xc3\xa5 Sotra, Hordaland.'